**10. juli 2013**

**Poštovani Peter Gordon MacKay**
Ministar pravde Kanade

**Poštovani John Baird**
Ministar vanjskih poslova Kanade

**Poštovani Chris Alexander**
Ministar za imigraciju Kanade

 **Svestranačka parlamentarna grupa za sprječavanje genocida i drugih zločina protiv čovječnosti**

Kanadski parlament

**Centar za žrtve**

Odjela ministarstva pravde Kanade

**Centar za zločine protiv čovječnosti i ratne zločine**

Odjela ministarstva pravde Kanade

Respektovane ekselencije,

Ovo pismo ima za cilj da vas informiše i upozori u vezi ozbiljanog slučaja osumnjičenog ratnog zločinca koji živi u Kanadi, koji je lagao o svojoj prošlosti i svojoj ulozi za vrijeme agresije na Bosnu i Hercegovinu u 1990. Osumnjičeni ratni zločinac se zove Čedomir Kljajić, bivši policijski inspektor iz Sarajeva. Bio je podsekretar za javnu bezbjednost na Vracama i treća osoba u Ministarstvu unutrašnjih poslova takozvane Republike Srpske. Prema presudama međunarodnih i domaćih sudova policija takoyvane Republike Srpske je odgovorna za organiziranje i obavljanje etničkog čiščenja i genocida počinjenih u kampanjama u Bosni i Hercegovini, posebno u 1992, kada je 70% svih ratnih zločina počinjeno protiv civilnog stanovništva. Srpska policija je direktno odgovorna za formiranje srpskih kriznih štabova koji su izvršavali naredbe ratnih zločinaca Radovana Kradžića i Ratka Mladića za masovna ubijanja, silovanja, mućenja u koncentracionim logorima smrti, nasilna protjerivanja, genocid, kulturocid, ekocid, etnocid, urbicid, elitocid. Srpska policija je potpuno kontrolisala mnogobrojne koncentracione logore smrti u Bosni i Hercegovini kao što su Omarska, Trnopolje, Keraterm, Manjaća i drugi.

Prvostepenim presudama Internacionalnog krivičnog tribunala za područije bivše Jugoslavije u Hagu, Mićo Stanišić, ministrar za unutrašnje poslove takozvane Republike Srpske i Stojan Župljanin, načelnik regionalnog centra službi bezbednosti u Banjaluci, član Kriznog štaba takozvane Republike Srpske i savjetnik predsjednika takozvane Republike Srpske za unutrašnje poslove, su osuđeni na 20 godina za udruženi zločinački poduhvat sa ciljem uništavanje Bošnjaka Bosanske Krajine.

Kljajić je imao zapaženu ulogu u kreiranju i izvršavanju politike zločina agresije i genocida, odnosno udruženog zločinačkog poduhvata.

Pored istražiteljama Internacionalnog krivičnog tribunala za područije bivše Jugoslavije, Kljaić je slagao i kanadske imigrantske državne subjekte. Kada je osumnjičenom za agresiju i genocid, Radovanu Karadžiću trebao u svojstvu svjedoka, promjenio je svoje iskaze slagajući da je 10 godina bio advokat. Internacionalni i kanadski pravni sistem nebi ni jednog trenutka trebali tolerisati laži onih koji su učestvovali u udruženom zločinačkom poduhvatu koji je na kraju 20 stolječa u eri demokratije i zaštite ljudskih prava i sloboda, u srcu ujedinjene Evrope imao za cilj uništenje čitavog jednog starog, autohtonog, evropskog naroda, Bošnjaka.

I ako još nije zvanično optužen za ratne zločine, Kanada ne smije biti sigurna luka za osobe koji su povezani sa najtežim zločinima protiv čovjeka i civilizacije u Evropi poslije Drugog svijetskog rata, zločina genocida u Bosni i Hercegovini. Nezamislivo je da više od 60 hiljada kanadaskih građana bosanskohercegovačkog porijekla, uglavnom žrtava agresije i genocida nađu utočište u državi koja pruža azil i kreatorima i izvršiocima navedenih strašnih zločina. Nezamislivo je da se Kljajić može oprati od zločina, utočištem u Kanadi.

U ime žrtava agresije na Republiku Bosnu i Hercegovini i genocida nad njenim građanima tražimo da ne prljate ugled velike kanadske nacije okretanjem leđa i ignoriranjem ovog ratnog zločinca. Tražimo da ne povrijedite žrtve agresije i genocida dopuštanjem da se Kljajić slobodno kreće kanadskom zemljom.

S poštovanjem,

**Potpisnici:**

**Prof. dr Francis A. Boyle**

Profesor međunarodnog prava na Univerzitetu Illinois i generalni zastupnik za Republiku Bosnu i Hercegovinu pred Međunarodnim sudom pravde

**Prof. dr Dejvid Pettigrew**

Profesor filozofije, Southern Connecticut State University, Član Upravnog odbora, Yale University Program za izučavanje genocida, Član Internacionalnog eksertnog tima Instituta za istraživanje genocida, Kanada i član Upravnog odbora Bosansko-američkog instituta za genocid i obrazovanje

**Prof. dr Marko Attila Hoare Profesor**

Fakultet umjetnosti i društvenih nauka, Kingston University, London

**Chris Mathieu**

Autor i pisac, Osnivač “Bosna 20 godina” i “Ja volim Bosnu”

**Profesor Emir Ramić**

Direktor Instituta za istraživanje genocida Kanada

**Magistar Hamdija Čustović**

Predsjednik Kongresa Bošnjaka Sjeverne Amerike

**Magistar Sanja Seferović-Drnovšek**

Direktor Bosansko-američkog instituta za genocid i obrazovanje

**Prof. dr Smail Čekić**

Direktor Instituta za istraživanje zločina protiv čovječnosti i međunarodnog prava Univerziteta u Sarajevu

**Prof. dr Mustafa Cerić**

Bivši Reisu-l-ulema Islamske zajednice Bosne i Hercegovine, Predsjednik Svjetskog bošnjačkog kongresa

**Prof. dr Senadin Lavić Profesor**

Predsjednik Bošnjačke kulturne zajednice, Preporod, Sarajevo

**Prof. dr Ferid Muhić**

Predsjednik Bošnjačke akademije nauka i umjetnosti

**Prof. dr. Admir Muratović**

Direktor Instituta za istraživanje zločina genocida, Univerzitet Novi Pazar, Srbija

**Bakira Hasečić**

Predsjednica Udruženja žena žrtava rata

**Murat Tahirović**

Predsjednik Udruženja žrtava i svjedoka agresije i genocida u BiH